Putney Bridgen metroasema

Putney Bridgen metroasema on Lontoon metron asema District Linen Wimbledoniin johtavan haaran varrella Lontoossa, Yhdistyneessä kuningaskunnassa. Asema sijaitsee Hammersmith and Fulhamin alueella Lontoon matkakortin maksualueella 2. Asema on saanut nimensä läheisestä Thamesin ylittävästä Putney Bridge -sillasta.

Asema avattiin 1. maaliskuuta 1880 nimellä Putney Bridge and Fulham. Se sai 1. syyskuuta 1902 uudeksi nimekseen Putney Bridge and Hurlingham, ja nimi lyheni nykyiseen muotoonsa vuonna 1932.

Lähteet


 Viitteet 

Aiheesta muualla

Luokka:Hammersmithin ja Fulhamin metroasemat